Title: ประกาศกระทรวงยุติธรรม เรื่อง  แต่งตั้งพนักงานเจ้าหน้าที่ตามพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา พ.ศ. 2544

ประกาศกระทรวงยุติธรรม

ประกาศกระทรวงยุติธรรม
เรื่อง
แต่งตั้งพนักงานเจ้าหน้าที่ตามพระราชบัญญัติค่าตอบแทนผู้เสียหาย
และค่าทดแทนและค่าใช้จ่ายแก่จำเลยในคดีอาญา พ.ศ. ๒๕๔๔[๑]

เพื่อให้การจ่ายค่าตอบแทน
ค่าทดแทน
และค่าใช้จ่ายแก่ผู้เสียหายและจำเลยในคดีอาญาสามารถดำเนินการได้โดยรวดเร็ว เป็นธรรม
และมีประสิทธิภาพ

ดังนั้น
อาศัยอำนาจตามความในมาตรา ๓ และมาตรา ๔ แห่งพระราชบัญญัติค่าตอบแทนผู้เสียหาย
และค่าทดแทนและค่าใช้จ่ายแก่จำเลยในคดีอาญา พ.ศ. ๒๕๔๔
จึงประกาศแต่งตั้งข้าราชการและลูกจ้างเป็นพนักงานเจ้าหน้าที่เพื่อปฏิบัติหน้าที่ตามพระราชบัญญัติค่าตอบแทนผู้เสียหาย
และค่าทดแทนและค่าใช้จ่ายแก่จำเลยในคดีอาญา พ.ศ. ๒๕๔๔ ดังต่อไปนี้

๑. ผู้อำนวยการสำนักงานช่วยเหลือทางการเงินแก่ผู้เสียหายและจำเลยในคดีอาญา

๒  ข้าราชการพลเรือนสามัญระดับ ๓ ขึ้นไป
ซึ่งปฏิบัติงานอยู่ในสำนักงานช่วยเหลือทางการเงินแก่ผู้เสียหายและจำเลยในคดีอาญา
กรมคุ้มครองสิทธิและเสรีภาพในตำแหน่งนักวิชาการยุติธรรม และตำแหน่งนิติกร

๓. ลูกจ้างชั่วคราว
ซึ่งปฏิบัติงานอยู่ในสำนักงานช่วยเหลือทางการเงินแก่ผู้เสียหายและจำเลยในคดีอาญา
กรมคุ้มครองสิทธิและเสรีภาพ ในตำแหน่งนักวิชาการยุติธรรมและตำแหน่งนิติกร
ให้ข้าราชการและลูกจ้างชั่วคราวดังกล่าวมีอำนาจหน้าที่ตามที่กำหนดไว้ในกฎหมายและระเบียบที่เกี่ยวข้อง

ทั้งนี้
ตั้งแต่บัดนี้เป็นต้นไป

ประกาศ ณ วันที่ ๒๕ ธันวาคม พ.ศ. ๒๕๔๕
ร้อยตำรวจเอก ปุระชัย  เปี่ยมสมบูรณ์
รัฐมนตรีว่าการกระทรวงยุติธรรม

วิมล/ผู้จัดทำ
เลิศศักดิ์/ผู้ตรวจ
๒/กุมภาพันธ์/๒๕๕๔

[๑]
ราชกิจจานุเบกษา เล่ม ๑๒๐/ตอนพิเศษ ๓๐ ง/หน้า ๑/๑๒ มีนาคม ๒๕๔๖